**ΕΠΙΜΟΡΦΩΤΙΚΟ ΠΡΟΓΡΑΜΜΑ για τα ΝΕΑ ΣΤΕΛΕΧΗ ΣΤΗΝ ΕΚΠΑΙΔΕΥΣΗ**

**Σεμινάριο 400 ωρών**

**"Διοίκηση και Διαχείριση Σχολικών Μονάδων"**

**σε συνεργασία με το ΧΑΡΟΚΟΠΕΙΟ ΠΑΝΕΠΙΣΤΗΜΙΟ**

**Πρόταση για τους συναδέλφους**

**της ευρύτερης περιοχής ΦΘΙΩΤΙΔΑΣ**

Η Ένωση Ελλήνων Φυσικών, στο πλαίσιο επιμόρφωσης των μελών της, αλλά και εκπαιδευτικών άλλων ειδικοτήτων, συνεχίζοντας τις εκπαιδευτικές/επιμορφωτικές της δραστηριότητες, διοργανώνει για 7η συνεχόμενη χρονιά σε συνεργασία με το ΧΑΡΟΚΟΠΕΙΟ ΠΑΝΕΠΙΣΤΗΜΙΟ:

**Ετήσιο Επιμορφωτικό Σεμινάριο, διάρκειας 400 ωρών,**

**με τίτλο «ΔΙΟΙΚΗΣΗ και ΔΙΑΧΕΙΡΙΣΗ ΣΧΟΛΙΚΩΝ ΜΟΝΑΔΩΝ»,**

**σε ΑΘΗΝΑ και ΘΕΣΣΑΛΟΝΙΚΗ, για το Ακαδημαϊκό Έτος 2015-16.**

Το Σεμινάριο επιμόρφωσης απευθύνεται σε εκπαιδευτικούς και στελέχη της εκπαίδευσης όλων των ειδικοτήτων Α’ βάθμιας και Β’ βάθμιας Εκπαίδευσης (Δημόσιας και Ιδιωτικής).

**ΣΤΟΧΟΣ** του προγράμματος επιμόρφωσης είναι, να προετοιμάσει τους εκπαιδευτικούς για την ανάληψη θέσης Στελέχους της Εκπαίδευσης, τόσο με την απόκτηση γνώσεων Διοίκησης Εκπαιδευτικών Μονάδων, όσο και με τις κατάλληλες δεξιότητες για την αποτελεσματική διεκπεραίωση του έργου τους ως στελέχη της εκπαίδευσης.

Το Σχεδιασμό, την Επιστημονική Επιμέλεια και την Εποπτεία του προγράμματος έχει το «Εργαστήριο Διοίκησης και Εκπαίδευσης» του **ΧΑΡΟΚΟΠΕΙΟΥ ΠΑΝΕΠΙΣΤΗΜΙΟΥ**. Επιστημονικά υπεύθυνη είναι η καθηγήτρια κα Αικατερίνη Μαριδάκη-Κασσωτάκη.

Οι θεματικές ενότητες των εισηγήσεων του σεμιναρίου αφορούν τη Διοίκηση, Οργάνωση και Διαχείριση της Εκπαιδευτικής Μονάδας, αλλά και Σύγχρονα Ψυχοπαιδαγωγικά Θέματα. Ενδεικτικές ενότητες που θα αναπτυχθούν είναι:

«Διοίκηση της Εκπαίδευσης & Διοίκηση Ανθρώπινων Πόρων, Εκπαιδευτική Ηγεσία, Προγραμματισμός και Λήψη Αποφάσεων, Οργάνωση και Οικονομική Διαχείριση της Εκπαιδευτικής Μονάδας, Επαγγελματική Ανάπτυξη Εκπαιδευτικού, Εκπαιδευτική Αξιολόγηση και Αναλυτικά Προγράμματα, Ψυχική Ανθεκτικότητα Εκπαιδευτικού, Επικοινωνία στο Σχολικό Περιβάλλον, Διαχείριση της Διαφορετικότητας στη Σχολική Μονάδα, Διαχείριση Κρίσεων και Προβλημάτων στο Σχολικό Περιβάλλον».

**Διάρκεια Σεμιναρίου: 400 ώρες** συνδυαστικής μάθησης (Οι 400 ώρες περιλαμβάνουν, μαθήματα, μαθήματα e-learning, και εκπόνηση εργασιών)

Οι εργασίες που θα εκπονηθούν στο πλαίσιο του σεμιναρίου θα παρουσιαστούν από τους επιμορφωμένους σε συνέδριο που θα πραγματοποιηθεί μετά την ολοκλήρωσή του (σε Αθήνα, Θεσσαλονίκη και Λάρισα).

**Έναρξη:**  Νοέμβριος 2015

**Διεξαγωγή Μαθημάτων:** 9:00 - 14:00  (ένα με δύο Σαββατοκύριακα το μήνα, έως αρχές Ιούνη 2016)

**Τόπος Διεξαγωγής:** Αθήνα (Χαροκόπειο Πανεπιστήμιο), Θεσσαλονίκη (Κεντρικό Ξενοδοχείο)

**Κόστος Σεμιναρίου:**

800 €  (Προκαταβολή εγγραφής 200 €, υπόλοιπο ποσό σε 3 δόσεις)

700 € για μέλη της ΕΕΦ (με πληρωμένη συνδρομή 2015) και για εφάπαξ εξόφληση.

**ΕΙΔΙΚΗ ΠΡΟΣΦΟΡΑ :**

Για Ομάδα *5 ατόμων και άνω* **550 €** και για εφάπαξ πληρωμή **500 €**

(απαιτείται φυσική παρουσία 4 μαθημάτων στην Αθήνα. Τα υπόλοιπα μαθήματα εξ αποστάσεως.

Εάν η Ομάδα είναι *άνω των 10 ατόμων* θα υλοποιηθεί το Σεμινάριο στην Λαμία σε συνολικά 8 σαβ/κα ως τον Ιούνιο μήνα,

Το πρόγραμμα θα ανακοινωθεί τις προσεχείς ημέρες.

Κατάθεση προκαταβολών για την εγγραφή στο λογαριασμό της Ένωσης Ελλήνων Φυσικών στη Eurobank:

0026.0327.49.0100038837    (αριθμός IBAN:  GR9102603270000490100038837)

(σημειώνοντας ως αιτιολογία κατάθεσης το ονοματεπώνυμό σας και τη λέξη Σεμινάριο ΔΔΣχΜ)

**Με την επιτυχή ολοκλήρωση του Σεμιναρίου θα δοθεί Πιστοποιητικό Επιμόρφωσης από το ΧΑΡΟΚΟΠΕΙΟ ΠΑΝΕΠΙΣΤΗΜΙΟ.**

**Για περισσότερες ΠΛΗΡΟΦΟΡΙΕΣ :**

**ΕΝΩΣΗ ΕΛΛΗΝΩΝ ΦΥΣΙΚΩΝ** **(10:00-14:00): 210-3635701 (κος Πολυχρονάτος)**

**Δημητριάδου Δέσποινα : 6977502682 e-mail:** **despdimitrd@gmail.com**

Μπορείτε να ενημερώνεστε για τις εκδηλώσεις και δράσεις της Ένωσης Ελλήνων Φυσικών, από την ιστοσελίδα της: www.eef.gr